|  |  |  |
| --- | --- | --- |
| PAZMANY_1635_logo_fekvo_nagybetu_BW | **Pázmány Péter Katolikus Egyetem**  **Jog- és Államtudományi Kar**  **Dékán** | |
| 1088 Budapest, Szentkirályi u. 28-30.  1428 Budapest 8. Pf. 6.  Intézményi azonosító:FI79633 | | Telefon: 4297200/342. Fax: 266-5286  Ügyintéző:  Iktatószám: |

Budapest, 2017. szeptember 15.

**PPKE JÁK családbarát ösztöndíj alapítása és igénylésének feltételei**

A Hallgatói Térítési és Juttatási Szabályzat 21. § (2) bekezdésének felhatalmazása alapján, mint a Jog- és Államtudományi Kar dékánja a 2017/2018-as tanév első félévére az alábbi feltételekkel **családbarát ösztöndíjat** alapítok azon szakirányú továbbképzésen részt vevő hallgatók által fizetett költségtérítés mérséklése érdekében, akik megfelelnek az előírt feltételeknek. Egyben elrendelem a családbarátösztöndíj alapításáról szóló döntésem kari honlapon való közzétételét:

1. § A Hallgatói Térítési és Juttatási Szabályzat 21. § (2) bekezdés alapján az önköltséges képzésben részt vevő hallgató – kérelemre – **családbarát** ösztöndíjban részesíthető amennyiben

a) a hallgatói jogviszonyának fennállása alatt ő, vagy vele közös háztartásban élő házastársa TGYÁS-ra, GYES-re, GYED-re, GYNT-re vagy hozzátartozója ápolásának jogcímén ápolási díjra jogosult és azt igénybe is veszi, illetve ha 3 vagy több kiskorú vagy nappali tagozaton felsőfokú tanulmányokat folytató gyermeket nevel a saját háztartásában, illetve ha pályakezdő házas (házasságkötéstől számított 5 éven belül, amennyiben alapoklevelét a szakirányú továbbképzés megkezdését megelőző 3 éven belül szerezte) és

b) a PPKE JÁK szervezésében folyó szakirányú továbbképzési szakon a mintatanterv szerinti képzési idő utolsó tanulmányi félévét megkezdte, továbbá

c) önköltség fizetési kötelezettségét a mintatanterv szerinti teljes tanulmányi időszakra maradéktalanul teljesítette és más jogcímen sem áll fenn tartozása a PPKE felé, valamint

d) a családbarátösztöndíj iránti igényét az előírt igazolásokkal együtt a rendelkezésre álló határidőn belül szabályosan benyújtotta.

2. § Az ösztöndíj iránti kérelmet a PPKE JÁK Kari Titkárságán, vagy postán kell benyújtani **2017. november 20-ig** az erre a célra rendszeresített formanyomtatványon. Hiánypótlásra, illetve az elmulasztott határidő igazolására nincsen lehetőség.

3. § Az ösztöndíj mértéke az adott szakirányú továbbképzési szakon a hallgató által a képzés megkezdésétől az ösztöndíj igény benyújtásáig befizetett önköltség 20%-ának megfelelő összegig terjedhet.

4. § A családbarát ösztöndíj csak a mintatantervben meghatározott képzési időre megfizetett önköltség vonatkozásában igényelhető, és csak azokat a féléveket illetően, amelyeken a kedvezményre jogosító körülmények fennállnak.

5. § Egy szakirányú továbbképzésen belül a hallgató csak egy címen nyújthat be ösztöndíj iránti igényt.

6. § A jelen határozat életbelépésével egyidejűleg a családbarát ösztöndíjra vonatkozó minden korábbi szabályozás hatályát veszti.

Dr. Szabó István dékán